Gjøran Sørli

Gjøran Sørli (født 1978) er en norsk tidligere friidrettsutøver fra Egersund. Han var Norges beste kulestøter i årene etter årtusenskiftet, med 8 norske mesterskap i øvelsen: sju strake fra 2000 til 2006 samt gull også i 2008. I diskos har han to norske mesterskap fra 2003 og 2004. Han ble tildelt kongepokalen i 2001. Sørli la opp som aktiv etter 2008-sesongen.
Hans personlige rekorder er som følger: kule 19,79 fra 2003, diskos 65,86 fra 2004. Han er også en habil sleggekaster med personlig rekord 60,45 fra 2003.

Sørli var en særdeles lovende juniorkaster, og ble nummer 9 i diskos i Junior-VM i 1996 og 10 i kule i Junior-EM i 1997. Han deltok også i U23-EM i 1999, men ble her uplassert både i kule og diskos. I VM 2001 deltok han i kule, men klarte ikke kvalifiseringsgrensen.

Gjøran Sørli representerte Egersunds IK fram til 2000, deretter har han representert IK Tjalve.

 Medaljer i norske mesterskap 
Plassering Øvelse ÅrGull  Kule  2000, 2001, 2002, 2003, 2004, 2005, 2006, 2008Gull  Diskos  2003, 2004Sølv  Lengde uten tilløp  2001Sølv  Kule  1998Sølv  Diskos  2001, 2008Bronse  Kule  1999Bronse  Diskos  2000

 Referanser 
friidrett.no: NM Kule menn. 
friidrett.no: NM Diskos menn. 
friidrett.no: NM Lengde uten tilløp menn. 

 Se også 
 Mestvinnende utøvere i NM i friidrett

 Eksterne lenker 


Kategori:Norske diskoskastere
Kategori:Norske kulestøtere
Kategori:Friidrettsutøvere for IK Tjalve
Kategori:Kongepokalvinnere i friidrett
Kategori:Personer fra Eigersund kommune
Kategori:Norgesmestere i friidrett
Kategori:Fødsler i 1978
Kategori:Deltakere for Norge under VM i friidrett 2001